Diari Oficial de la Generalitat Valenciana


Sumari del DOGV 2463, del 06-03-1995 (1995/834035)

RESOLUCIÓ de 20 de febrer de 1995, del Rectorat de la Universitat de València per la qual convoca a concurs públic una plaça de becari d'investigació en l'àrea de Botànica.
----------------------------------------------------------------------------------------------------------------------------------------------------------------------------

### Dades del document

Número de DOGV
:   2463

Data del DOGV
:   06-03-1995

Secció del DOGV
:   AUTORITATS I PERSONAL

Número del document
:   1995/834035


Data del document
:   20-02-1995

Organisme emissor
:   Universitat de València

Tipus de document
:   Resolució

RESOLUCIó de 20 de febrer de 1995, del Rectorat de la Universitat de València per la qual convoca a concurs públic una plaça de becari d'investigació en l'àrea de Botànica.   
Aquest Rectorat, fent ús de les competències que li atribueix l'article 4t. de l' OM de 27 de març de 1986 i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents  
Bases de la convocatòria  
1. Títol del projecte: «Inicio de actividades del Banco de Semillas de la Flora Silvestre rara, amenazada o endémica de la Comunidad Valenciana», dirigit pel professor Manuel Costa Talens del Departament del Jardí Botànic de València.  
2. Nombre de places: 1.  
3. Perfil de la beca.  
3.1 Requisits:  
3.1.1 Títol de llicenciat en Ciències Biològiques o Farmàcia, especialitats relacionades amb la Botànica.  
3.1.2 Alumne de tercer cicle (o compromís de matricular-s'hi).   
3.2 Mèrits que s'han de valorar:   
3.2.1 Coneixement de la flora i de la vegetació de la Comunitat Valenciana.  
3.2.2 Experiència en recol·lecció i conservació de llavors en bancs de germoplasma.  
3.2.3 Coneixement dels problemes de les plantes rares, amenaçades i endèmiques valencianes, i també de les comunitats vegetals en què s'ubiquen.   
3.3 Objectius de la beca:   
3.3.1 Recol·lecció de llavors de plantes rares, amenaçades i endèmiques de la Comunitat Valenciana.  
3.3.2 Assajos de germinació.  
3.3.3 Emmagatzemament en bancs de germoplasma.  
3.3.4 Desenvolupament de plans de protecció.  
3.4 Condicions de la beca.  
3.4.1 Durada: 1 any, prorrogable.   
3.4.2 Dotació: 115.000 pessetes/mes brutes.  
3.4.3 Incompatibilitat amb qualsevol altra beca o ajuda finançada amb fons públics o privats, i també amb qualssevol sous o salaris, excepte els contractes derivats de l'aplicació de l'article 11 de la Llei de Reforma Universitària (Llei 11/83 de 25 d'agost).  
3.3.4 Aquesta Beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.  
3.3.5 La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.   
4. Documentació: certificat acadèmic detallat i currículum vitae amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar al Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerector d'Investigació.  
6. Procediment de selecció: la Permanent de la Comissió d'Investigació avaluarà les sol·licituds, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Contra les decisions de caràcter científic no s'hi podrà recórrer.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
València, 20 de febrer de 1995.- El vicerector d'Investigació: Juli Peretó Magraner.